《家提仓生日》
宋代·唐庚

铜梁蟠地角，此日诞英奇。世路方敧侧，心田自坦夷。

著书扬子宅，讲学仲舒帷。庠序声名久，朝廷议论推。

受釐才赐对，揽辔便逢时。谁道儒宫冷，如今使节持。

幸全陈孺社，喜遇紫芝眉。更祝灵椿寿，惊乌托稳枝。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。